"હું છું તો જ પક્ષ છે" એવી આત્મશ્લાઘામાં રાચનારાઓનો ભ્રમ ભાંગી નાખવા આપવો જરૂરી હતો. પોતાના આત્મસન્માનનું બહાનું આગળ ધરી કમલમ્ ના પગથીયે નાકલીટી તાણનારા આ પક્ષપલ્ટુઓ એ સ્થાનિક સ્વરાજ્યની ચૂંટણીમાં ટીકીટ માટે પક્ષના મુખ્યાલય રાજીવ ગાંધી ભવનમાં ખોળા પાથરતાને નાક ઘસતા મેં જોયા છે... એ ભુતકાળની યાદ અપાવવી જરૂરી છે. સત્તા જ જેમનો પ્રાણવાયુ હોય તેવા લોકોના મોંઢા પરથી કોંગ્રેસનો માસ્ક ખેંચી લઇ રાજકીય વેન્ટિલેટર પર મુકી દીધા બાદ તેમની ડચકાં ખાતી કારકિર્દીના અસંખ્ય ઉદાહરણ છે. કોંગ્રેસની પ્રથમ પંક્તિના નેતાઓએ પોતાની વ્યક્તિગત મહત્વાકાંક્ષા માટે ભાજપનો હાથ ઝાલ્યા બાદની તસ્વીર જુઓ તો ખ્યાલ આવી જાય કે ટીવીના પડદે ફ્રેમમાં કપાઈના જાય એ માટે એડીથી ઉંચા થઈ ડોકીયા કરવા પડે તેવા હાલ થયા છે.